CHARTÚM. Sudánska polícia použila slzotvorný plyn proti demonštrantom, ktorí nazývali prezidenta Umara Bašíra vrahom.
Informovala o tom agentúra Reuters.
Počas demonštrácii, ktoré trvajú už niekoľko dní, zahynuli desiatky ľudí.
Protesty vypukli po tom, ako vláda v pondelok obmedzila dodávky paliva a plynu na varenie, keď sa ceny za čerpanie cez noc zdvojnásobili.
Štyroch demonštrantov v piatok zastrelili neznámi útočníci, oznámila polícia. Celkový počet obetí sa tak vyšplhal na 33.
V chartúmskej štvrti Burri, domove jedného z vysokých vládnych predstaviteľov, sa zišlo viac ako tisíc ľudí na pohreb jednej z obetí.
V priebehu pol hodiny sa dav rozrástol na 3000 ľudí, z ktorých mnohí skandovali "Bašír, si vrah" a "Sloboda".
Polícia do davu niekoľkokrát vystrelila slzotvorný plyn.